Source: http://www.rodicaculcer.ro/tag/justitie/
Timestamp: 2018-11-21 19:41:57+00:00

Document:
justitie | rodicaculcer.ro
ERA PONTA IN JUSTITIE
Posted on May 16, 2013 by Rodica Culcer
Azi dimineata Victor Ponta si-a inscaunat procurorii. Dupa fraze rituale de tipul „Am incredere ca veti aplica ca si pana acum legea indiferent cine este cel vizat. Nu vreau sa aud de dosare politice”, a urmat rapid si ordinul de zi, care a anulat toate indicatiile privind independenta fata de politic: „Nu vreau sa mai vad, ca anul trecut, scene din anii ’50, cu procurori care ancheteaza oameni de la tara.”
Citesti si te minunezi: au oare oamenii de la tara imunitate in fata legii atunci cand comit fapte penale? Vor actiona procurorii doar in mediul urban? In anii 50 nu se anchetau decat tarani?
Sirul intrebarilor ce decurg logic din indemnul premierului poate continua spre noi culmi ale absurdului, dar ma opresc aici, pentru ca nu asa trebuie interpretat acest indemn, ci in contextul declaratiei Monicai Macovei de luni seara, cand a spus ca testul independentei noii echipe de procurori va fi trimiterea – sau nu – in instanta a dosarului lui Liviu Dragnea, invinuit pentru fraude la referendum. Putem deci citi apelul de mai sus ca o indicatie clara pentru procurori sa nu cumva sa se atinga de Liviu Dragnea sau de alti usl-isti de vaza. Eu cel putin asa o inteleg. Curat constitutional!
Astfel debuteaza era Ponta in justitia romana – exact cum a debutat si era Adrian Nastase, cu furia fostului premier impotriva „arestarilor de vineri seara”, persecutarea procurorului Alexandru Lele, care indraznise sa se atinga de un baron local al PSD, si sinuciderea tanarului procuror Cristian Panait. Iata-ne dupa 12 ani, cu baronul Tarau in libertate si neatins de justitie si cu Victor Ponta premier, dand indicatii pretioase procurorilor – adica ne-am intors de unde am plecat, cu echipa Botos-Sampetru restaurata la Parchet. Slava tie, electorat roman! Multumim presedintiei pentru liniste si stabilitate! Si mortii au parte de ele, de ce nu si noi?
Intamplator sau nu, corpul de control al guvernului a sesizat DNA pentru nereguli ce ar fi fost comise de ministri PDL Funeriu si Vreme in utilizarea licentelor Microsoft pentru educatie – adica in scoli. Ca tot nu trebuia sa mai vedem procese politice…
Daniel Funeriu este consilier prezidential, iar Valerian Vreme a fost un ministru care a lucrat corect cu presedintele. Se vede treaba ca Victor Ponta „nu are mama, nu are tata”!
Mai am o intrebare si ma duc: opozitia, in toata diversitatea ei, s-a sculat din pat azi dimineata?
Posted in Uncategorized	| Tagged Adrian Nastase, Alexandru Lele, Cristian Panait, Daniel Funeriu, justitie, Liviu Dragnea, parchet, procurori, Tarau, Valerian Vreme, Victor Ponta
Prezumtia de prostie
Posted on July 24, 2011 by Rodica Culcer
Ca sa nu mai ramana repetent si la urmatorul examen al Comisiei Europene, Consiliul Superior al Magistraturii s-a pus pe treaba – adica pe operatiuni cosmetice. Nici nu se stinsesera bine ecourile criticilor din raportul MCV la adresa Parlamentului si a CSM, ca forul suprem al magistraturii a anuntat ca va reanaliza cazul judecatoarei Elena Burlan, pe care de curand o absolvise de vina de a o fi eliminat abuziv pe colega sa Camelia Bogdan din completul care-l judeca pe SOV pentru favorizarea infractorului. Motivatia judecatoarei Burlan pentru excluderea Cameliei Bogdan era ca judeca dosarul “cu prea mare celeritate”! Oricum, CSM nu s-a sesizat din oficiu in acest caz, ci a fost sesizat de Procurorul general la 4 aprilie. Rapid, Horatius Dumbrava & co. au hotarat ca Elena Burlan nu a dat dovada de rea credinta si scos-o basma curata. Nici nu a fost luat in consideratie faptul ca, asa cum scrie Kamikaze, Elena Burlan are doua dosare penale destul de dubioase.
Ce vor sa demonstreze membri CSM ? Cumva ca si-au insusit criticile Comisiei europene ? Frumos ar fi, dar de ce au asteptat atunci un raport defavorabil ? Mai degraba este vorba de praf in ochi, de o operatiune de imagine bazata pe prezumtia de lipsa de inteligenta a opiniei publice. Aceeasi prezumtie de prostie a functionat probabil si in cazul deciziei CSM privind reluarea selectiei pentru ocuparea locurilor vacante de la ICCJ. Puternic contestat pentru ca nu respecta regulile stabilite si nici criteriile profesionale, acest proces de selectie urmeaza sa fie reluat din punctul in care a fost intrerupt, exact cu aceiasi candidati, procedura ce exclude inscrierea unor candidati eventual mai onorabili. Doar noi si ai nostri!
Trist este ca printre cei care justifica astazi aceasta decizie se numara si Cristi Danilet, fost colaborator apropiat al Monicai Macovei, care pe site-ul juridice.ro a facut publice stenogramele unor scandaloase audieri de selectie pentru ICCJ. Astazi insa domnul Danilet a devenit un vajnic aparator al castei si al sistemului.
Si pentru ca tabloul sa fie complet, iata ca tot CSM, justificat de aceeasi fosta speranta a reformei, promoveaza un proiect de lege care ar urma sa-i transforme pe magistrati in demnitari, cu toate privilegiile aferente. Macar la acest capitol CSM este sincer: scopul sau nu a fost niciodata sa serveasca justitia sau justitiabilul, ci doar propria casta, pe care o doreste intarita si stapana peste Parlament si guvern. Din pacate, nu este vorba de un conflict intre generatii, caci si magistratii tineri din CSM s-au dovedit la fel de inversunati in apararea privilegiilor de casta ca « vechea garda ». Ca si clasa politica, si casta judecatorilor se reproduce fara jena si fara scrupule. Cei onesti sunt, din pacate, prea putini si nu reprezinta o masa critica. Si apoi, cine ne garanteaza ca, daca ar ajunge la ICCJ sau in CSM, nu ar suferi aceeasi metamorfoza ca si Cristi Danilet ?
Posted in Uncategorized	| Tagged judecatori, justitie, p

References: CSM 
 CSM 
 CSM 
 CSM 
 CSM 
 ICCJ